สรุปภาวะตลาดต่างประเทศวานนี้
สรุปภาวะต่างประเทศประจำวันที่ 13 ก.ย.59
14 ก.ย. 2559

ดัชนีดาวโจนส์ตลาดหุ้นนิวยอร์กปิดร่วงลง เมื่อคืนนี้ (13 ก.ย.) เนื่องจากความวิตกกังวลเกี่ยวกับทิศทางที่ไม่แน่นอนของอัตราดอกเบี้ยของธนาคารกลางสหรัฐ (เฟด) หลังจากเจ้าหน้าที่ระดับสูงของเฟดได้ออกมาแสดงความคิดเห็นที่ไม่สอดคล้องกัน นอกจากนี้ และการร่วงลงของราคาน้ำมันยังได้ฉุดหุ้นกลุ่มพลังงานดิ่งลงด้วย
ดัชนีเฉลี่ยอุตสาหกรรมดาวโจนส์ปิดที่ 18,066.75 จุด ร่วงลง 258.32 จุด หรือ -1.41%  ดัชนี NASDAQ ปิดที่ 5,155.25 จุด ลดลง 56.64 จุด หรือ -1.09% ดัชนี S&amp;P500 ปิดที่ 2,127.02 จุด ลดลง 32.02 จุด หรือ -1.48%
 
ตลาดหุ้นยุโรปปิดร่วงลง เมื่อคืนนี้ (13 ก.ย.) เนื่องจากการร่วงลงของราคาน้ำมันได้ฉุดหุ้นกลุ่มพลังงานดิ่งลงด้วย นอกจากนี้ ตลาดยังได้รับแรงกดดันจากรายงานที่ว่า ดัชนีความเชื่อมั่นทางเศรษฐกิจของเยอรมนีอยู่ในระดับต่ำกว่าคาดการณ์ในเดือนก.ย.
ดัชนี Stoxx Europe 600 ร่วงลง 1% ปิดที่ 338.72 จุด
ดัชนี CAC-40 ตลาดหุ้นฝรั่งเศสปิดที่ 4,387.18 จุด ลดลง 52.62 จุด หรือ -1.19% ดัชนี DAX ตลาดหุ้นเยอรมันปิดที่ 10,386.60 จุด ลดลง 45.17 จุด หรือ -0.43% ดัชนี FTSE 100 ตลาดหุ้นลอนดอนปิดที่ 6,665.63 จุด ลดลง 35.27 จุด หรือ -0.53%
 
ตลาดหุ้นลอนดอนปรับตัวลดลง เมื่อคืนนี้ (13 ก.ย.) เพราะได้รับแรงกดดันจากการร่วงลงของหุ้นกลุ่มเหมืองแร่
ดัชนี FTSE 100 ปิดปรับตัวลง 35.27 จุด หรือ 0.53% แตะที่ 6,665.63 จุด
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดร่วงลง เมื่อคืนนี้ (13 ก.ย.) โดยได้รับแรงกดดันจากการที่สำนักงานพลังงานสากล (IEA) ระบุว่า การขยายตัวของอุปสงค์น้ำมันโลกอยู่ในอัตราต่ำกว่าที่คาดการณ์ไว้ 
สัญญาน้ำมันดิบ WTI ส่งมอบเดือนต.ค.ร่วงลง 1.39 ดอลลาร์ หรือ 3% ปิดที่ 44.90 ดอลลาร์/บาร์เรล ซึ่งเป็นระดับต่ำสุดนับตั้งแต่วันที่ 6 ก.ย.
สัญญาน้ำมันดิบเบรนท์ส่งมอบเดือนพ.ย.ดิ่งลง 1.22 ดอลลาร์ หรือ 2.5% ปิดที่ 47.10 ดอลลาร์/บาร์เรล ซึ่งเป็นระดับต่ำสุดนับตั้งแต่วันที่ 2 ก.ย.
 
สัญญาทองคำตลาดนิวยอร์กปิดลบ เมื่อคืนนี้ (13 ก.ย.) ทำสถิติปรับตัวลงติดต่อกัน 5 วันทำการ  เนื่องจากความวิตกกังวลเกี่ยวกับทิศทางที่ไม่แน่นอนของอัตราดอกเบี้ยของธนาคารกลางสหรัฐ (เฟด) ก่อนที่การประชุมธนาคารกลางสหรัฐ (เฟด) จะมีขึ้นในวันที่ 20-21 ก.ย.นี้ 
สัญญาทองคำตลาด COMEX (Commodity Exchange) ส่งมอบเดือนธ.ค.ปรับตัวลง 1.9 ดอลลาร์ หรือ 0.14% ปิดที่ระดับ 1,323.7 ดอลลาร์/ออนซ์
สัญญาโลหะเงินส่งมอบเดือนธ.ค.ลดลง 2.5 เซนต์ หรือ 0.13% ปิดที่ 18.975 ดอลลาร์/ออนซ์
สัญญาพลาตินัมส่งมอบเดือนต.ค.ร่วงลง 6.9 ดอลลาร์ หรือ 0.66% ปิดที่ 1,036 ดอลลาร์/ออนซ์
สัญญาพัลลาเดียมส่งมอบเดือนธ.ค.ลดลง 60 เซนต์ หรือ 0.1% ปิดที่ 656.10 ดอลลาร์/ออนซ์
 
สกุลเงินดอลลาร์สหรัฐแข็งค่าขึ้น เมื่อเทียบกับเงินสกุลหลักๆ ในการซื้อขายที่ตลาดนิวยอร์กเมื่อคืนนี้ (13 ก.ย.) เนื่องจากนักลงทุนประเมินว่า มีความเป็นไปได้ที่ธนาคารกลางสหรัฐ (เฟด) อาจจะปรับขึ้นอัตราดอกเบี้ยในเดือนก.ย.
ดอลลาร์สหรัฐแข็งค่าขึ้นเมื่อเทียบกับเยนที่ระดับ 102.72 เยน จากระดับ 101.84 เยน และเพิ่มขึ้นเมื่อเทียบฟรังก์สวิส ที่ระดับ 0.9778 ฟรังก์ จากระดับ 0.9720 ฟรังก์ ในขณะที่ขยับขึ้นเมื่อเทียบดอลลาร์แคนาดาที่ระดับ 1.3170 ดอลลาร์แคนาดา จากระดับ 1.3042 ดอลลาร์แคนาดา
เงินยูโรอ่อนค่าลงเมื่อเทียบดอลลาร์สหรัฐ ที่ระดับ 1.1207 ดอลลาร์สหรัฐ จากระดับ 1.1238 ดอลลาร์สหรัฐ ในขณะที่เงินปอนด์ลดลงแตะระดับ 1.3186 ดอลลาร์สหรัฐ จากระดับ 1.3335 ดอลลาร์สหรัฐ ส่วนเงินดอลลาร์ออสเตรเลียลดลงแตะระดับ 0.7453 ดอลลาร์สหรัฐ จากระดับ 0.7561 ดอลลาร์สหรัฐ